b"\n_START_ARTICLE_\nDebre Zejit\n_START_SECTION_\nPovijest\n_START_PARAGRAPH_\nDebre Zejit se kao grad razvio tek nakon Drugog svjetskog rata, iz sela Bi\xc5\xa1oftu (do 1955. tako se i zvao). Naselje se po\xc4\x8delo razvijati kad je talijansko poduze\xc4\x87e Azienda Agraria di Biscioftu dell'Opera Nazionale per i Combattenti na zemlji\xc5\xa1tu od 15,000 ha, koje je ina\xc4\x8de bilo posjed cara Haile Selasija zapo\xc4\x8delo izgradnju eksperimentalnog poljoprivrednog dobra 9. prosinca 1937. Za potrebe dobra izgra\xc4\x91eno je manje stambeno naselje sa upravnim i gospodarskim zgradama. _NEWLINE_Nakon Drugog svjetskog rata Debre Zejit je odabran za sjedi\xc5\xa1te obuke etiopskog zrakoplovstva, 1946. do\xc5\xa1la je prva skupina od 19 \xc5\xa1vedskih instruktora pod vodsvom grofa Carla Gustafa von Rosena. Uz njihovu pomo\xc4\x87 izgra\xc4\x91eni su objekti Centra za obuku pilota._NEWLINE_Nakon toga je 1956. uz veliku pomo\xc4\x87 \xc5\xa1vedskih, norve\xc5\xa1kih i njema\xc4\x8dkih Evangeli\xc4\x8dkih misionara utemeljena Srednja \xc5\xa1kola (Evangelical College), a 1958. Vi\xc5\xa1a tehni\xc4\x8dka \xc5\xa1kola, te 1963. i Veterinarska \xc5\xa1kola uz pomo\xc4\x87 Ujedinjenih nacija._NEWLINE_U Debre Zejitu je car Haile Selasije, podigao svoj ljetnikovac koji se zvao Fairfield.\n_START_SECTION_\nStanovni\xc5\xa1tvo\n_START_PARAGRAPH_\nPrema podacima Sredi\xc5\xa1nje statisti\xc4\x8dke agencije Etiopije -(CSA) za 2005., Debre Zejit je imao 131,159 stanovnika, od toga 64,642 mu\xc5\xa1karaca i 66,517 \xc5\xbeena. _NEWLINE_Tri najve\xc4\x87e etni\xc4\x8dke grupe u gradu su; Amharci (42.86%), Oromci (39.4%), Gurage (8.3%), sve ostale etni\xc4\x8dke grupe imaju 9.44%% stanovni\xc5\xa1tva. amharski kao materinski jezik govori 71.95%, oromifu govori 20.12% a ostatak od 7.93% ostale manje jezike. Najve\xc4\x87i broj \xc5\xbeitelja grada su vjernici Etiopske tevahedo Crkve, njih 87.87%, 6.93% suprotestanti a 4.02% su katolici.\n_START_SECTION_\nGospodarstvo\n_START_PARAGRAPH_\nNajve\xc4\x87i gospodarski objekt u gradu je Tvornica Gafat, koja proizvodi oru\xc5\xbeje i opremu za Etiopske oru\xc5\xbeane snage (izme\xc4\x91u ostalog i automatsku juri\xc5\xa1nu pu\xc5\xa1ku AK-47 po sovjetskoj licenci). Ostali zna\xc4\x8dajni pogoni u gradu su; Tvornica bra\xc5\xa1na i tjestenine Ada, Pasqua Giuseppe PLC, Tvornica ko\xc5\xbee Salmida, Ratson i Winrock International Ethiopia._NEWLINE_Od 1953. u gradu djeluje Etipski Institut za poljoprivredu _NEWLINE_Grad ima veliku zra\xc4\x8dnu luku - Harar Meda (ICAO kod HAHM, IATA kod QHR) koja je sjedi\xc5\xa1te Etiopskog ratnog zrakoplovstva.\n_START_SECTION_\nZnamenitosti\n_START_PARAGRAPH_\nDebre Zejit je zbog ugodne klime i lijepe okolice, poznato etiopsko ljetovali\xc5\xa1te, u samom gradu nalazi se pet vulkanskih jezera: Bi\xc5\xa1oftu, Hora (poznato ljubiteljima vodenih sportova i ptica), Bi\xc5\xa1oftu Guda, Koriftu i sezonsko jezero \xc4\x8celeklaka._NEWLINE_Pored grada nalazi se planina Jerer, sa svojim jezerima Zeleni Krater i Hora Kiloli."